
ABSTRACT 


In the western Cape Province forest communities, mostly small, 
occur in mountain ravines, along rivers and on talus along the mountain 
sides. The origin of these forest communities is obscure and three possible 
origins are mentioned. 

The article embodies the results of the study of one such community, 
about one and a half acres in extent, partly in a ravine and partly on 
talus, near Stellenbosch. The community consists mainly of one to two 
tree layers without a dominant species. The trees and shrubs consist 
mainly of an eastern element, i.e. of species occurring in the Eastern 
Province, and of a southern or western element, i.e. species which do not 
occur in the Eastern Province. The characteristic plants of the Cape 
flora do not occur in the community. 

There are slight indications that the community occupied previously 
a larger area and that at present it maintains itself and is increasing its 
area. 


INLEIDING 


In wes-Kaapland kan drie hooftipes van klimaksgemeenskappe 
onderskei word, naamlik 'n wydverspreide sklerofiele fynbosformasie, wat 
op die vlaktes en teen die berghange voorkom, klein woudgemeenskappe 
wat in die beskermde bergklowe, langs die riviere en op talus teen die 
berghange gevind word en fynbosgemeenskappe wat op die sand langs 
die kus voorkom. 

Die woudgemeenskappe kom verspreid voor van die Kaap tot by 
Knysna. Die grootte van die afsonderlike woudgemeenskappe verskil en 
`n gemeenskap bestaan soms net uit enkele bome. In die distrik van 
Stellenbosch is nog verskeie van hierdie woudgemeenskappe. Die een 
wat hier behandel word, is bekend as Assegaaibos en kom voor op die 
plaas Assegaaibos wat op die wesgrens van die Bosboureservaat in 
Jonkershoek, Stellenbosch, geleë is. 

Hoe hierdie geisoleerde woudgemeenskappe ontstaan het, is nog 
onbekend. Dis moontlik dat hulle oorblyfsels is van woude wat voorheen 
die hele suidwestelike Kaapland beslaan het. Dis ook moontlik dat die 
woudgemeenskappe nooit die berghange bedek het nie, maar dat hulle 
tog aaneenlopende gemeenskappe gevorm het wat via die bergklowe, 
riviere en die seekus met mekaar verbind was. Die moontlikheid dat die 
woudgemeenskappe by hulle ontstaan reeds geisoleerd was, kan ook nie 
buite rekening gelaat word nie. 

`n Intensiewe kennis van die woudgemeenskappe kan die basis vorm 
vir `n gegronde opvatting oor hul ontstaan. Hierdie artikel behels die 
resultate van `n studie van die floristiese samestelling en die regenerasie 
van so `n kloofwoudgemeenskap en van die fenologie van die soorte. 

Die woudgemeenskap wat hier behandel word, is ongeveer een en 'n 
half akker groot en lê teen die noord-oostelike hang van Stellenboschberg. 
Twee stroompies kom in die bos bymekaar en vloei dan as een verder 
na die Eersterivier in die Jonkershoekvallei. Waar die twee stroompies 
bymekaar kom is ’n growwe talus gevorm deur tafelbergsandsteen. Op 
hierdie talus is die gemeenskap die beste ontwikkel. Die twee stroompies 
wat in die bos bymekaar kom, gee die bos 'n Y-vormige voorkoms. 
Noord van die vurk, dit wil sê onderkant die plek van saamvloei, is die 
inheemse bome tot `n groot mate uitgeroei en gedeeltelik vervang deur 
ingevoerde eike. Die gedeelte tussen die arms van die Y loop suidwaarts 
dood teen die regopstaande kranse. Die area tussen die arms vorm 
gevolglik 'n area wat op 'n natuurlike wyse betreklik goed beskerm is 
teen veldbrande. 


LEWENSVORME 


Geen opname is gemaak van die korsmosse en ander Thallophyta, die 
lewermosse en blaarmosse nie. Hierdie groepe is swak verteenwoordig 
in die gemeenskap. Ses soorte van die Pteridophyta is waargeneem en 
almal behoort tot die orde Filicales. Met betrekking tot die saadplante 
is 7 van Raunkiaer se tien groepe lewensvorme waargeneem, te wete, 
epifiete (E), mikrofanerofiete (M); nanofanerofiete (N); chamaefiete (Ch); 
hemikriptofiete (H); geofiete (G) en terofiete (Th). Vetstamplante (S), 
mega- en mesofanerofiete (MM), hidrofiete en helofiete (HH) ontbreek. 
In plaas van ’n bepaalde species, word die gemeenskap gedomineer deur 
mikrofanerofiete soos Olinia cymosa, Gymnosporia acuminata en Podo- 
carpus elongatus. 

In onderstaande tabel word die biologiese spectrum van Assegaaibos 
en van `n woud aan die ooshang van Tafelberg (Adamson, 1927) en die 
normale spectrum (Raunkiaer, 1934) aangegee. In die biologiese spectra 

van Assegaaibos en Tafelberg is die soorte wat in die woudgrens of in 
openinge in die woudgemeenskap voorkom, buite rekening gelaat. 


TABEL 


Totaal S E MM+M N Ch H G HH Th 


Assegaaibos 31 — — 68 6 3 10 13 — — 
(Stellenbosch) 

Tafelberg 86 — 3 45 10 L 28 14 -— —. 
(Woud) 

Normale 400 1 3 23 20 9 27 3 1 13 
Spectrum 


STRUKTUUR VAN DIE BOS 


Verskillende lae of étages is beswaarlik te onderskei. `n Bodemlaag, 
struiklaag en twee boomlae kan tog onderskei word. 

Op die bodem kom net enkele plante voor. Die rotsagtige geaardheid 
van die bodem beperk die plante van die bodemlaag tot die openinge 
tussen die talus en die skeure in die rotse. Die bodemlaag word gevorm 
deur enkele korsmosse, lewermosse, varings en saadplante soos Zante- 
deschia aethiopica en Knowltonia vesicatoria. 

In die struiklaag wat 1—2 meter hoog is, kom min struike voor. Die 
struike word veral gevind naby die kante waar die ligintensiteit hoog is. 
Die belangrikste struike is Royena glabra, Myrsine africana en Brachylaena 
neriifolia. 

Die boomlaag vorm min of meer `n dig geslote dak wat baie ongelyk 
is vanweë die wisselende hoogtes van die bome en wat wissel in kleur 
van donkergroen tot liggroen. Alhoewel nie so duidelik afgebaken nie, 
kan op grond van die hoogtes, twee lae, `n dominante en `n subdominante, 
onderskei word. Onder eersgenoemde ressorteer bome 6—8 meter hoog, 
met Olinia cymosa, Podocarpus elongatus, Gymnosporia acuminata en 
Curtisia faginea. Podocarpus elongatus en Olinia cymosa kom dik wels in 
groepies voor. Die subdominante laag, gevorm deur bome 4—6 meter 
hoog, sluit soorte soos Cunonia capensis, Hartogia capensis, Heeria 
argentea, Kiggelaria africana en Olea africana in. Cunonia capensis en 
soorte soos Platylophus trifoliatus en Metrosideros angustifolia, wat ook 
in hierdie laag gevind word, is hoofsaaklik beperk tot die stroomwalle. 


FENOLOGIE 


Uit `n ontleding van die blomtyd van die boomsoorte wat in die bos 
aangetref word, blyk dit dat die meeste van die soorte gedurende die 
somermaande blom. So was 13 van die 20 soorte, gedurende November 

in blom. Die soorte wat nie gedurende die somermaande blom nie, is 
Brachylaena neriifolia, Cunonia capensis, Gymnosporia acuminata, 
Heeria argentea, Rhus excisa en Freylinia oppositifolia, almal waarvan in 
blom is gedurende Meimaand. Twee hoogtepunte, een in die somer en 
een in die herfs, kan dus onderskei word in die blomtyd. Ook is verder 
gevind dat 9 van die 10 soorte wat ook in die Knysna-woude (Phillips, 
1931) gevind word, hier later begin blom as daar. Verdere ondersoek sal 
nodig wees om vas te stel of dit `n algemene verskynsel en konstant is. 


REGENERASIE 


Aandag is gegee aan (i) die natuurlike verjonging van die bos en 
(ii) of die area van die bos uitbrei of inkrimp. 

Verjonging geskied in `n geringe mate, want die growwe talus en die 
rotsagtigheid van die bodem is ongunstig vir die vestiging van kiem- 
plante. Net van Cunonia capensis en Brabeium stellatifolium is kiemplante 
opgemerk en ook alleen langs die stroom in die regteruitloper. 'n Groter 
aantal soorte word wel vanaf saad deur jong plante vervang, want enkele 
jong bome van Kiggelaria africana, Olinia cymosa, Halleria lucida en 
Cunonia capensis, is waargeneem. Hierdie jong bome is gevind naby die 
kant van die bos. 

Verjonging deur die vorming van spruite wat mettertyd onafhanklike 
bome kan vorm, is waargeneem by Rapanea melanophleos. 

In die afgelope twintig of meer jare is die plantegroei teen die berg- 
hange gereeld gebrand. Hierdie brande loop dood teen die bos, weens 
die ope geaardheid van die bodemlaag van die bos en die feit dat die 
plante in die bos `n gebrekkige brandstapel opbou. Hierdie veldbrande 
vernietig die bosplante wat in die aangrensende fynbos van die berghang 
ingedring het. Sodoende word die uitbreiding van die bos verhoed. Omdat 
dit altyd jong bosplante is wat deur die veldbrande vernietig word, is in 
die gebrande areas geen aanduiding, soos ou boomstompe, van die bos- 
bome nie en is die bos skerp afgebaken van die fynbos. Secamone alpinii 
kom algemeen buitekant naby die woudgemeenskap voor. Hierdie liane 
is 'n tipiese woudplant en sy voorkoms buitekant die woud is `n teken 
dat die woud voorheen die area waar die liane nou voorkom, beslaan het. 
Secamone alpinti is brandvas as gevolg van sy onderaardse knoppe. 

Die area tussen die arms van die twee uitlopers vorm `n area wat 
op 'n natuurlike wyse deur die bos en die bergkranse teen brand beskut 
is. Die grond hier, net soos by die punt van die linkeruitloper, is vir ’n 
groot gedeelte moerasagtig en bevat plante wat tipies is van die moeras- 
fynbos soos bv. Osmitopsis asteriscoides, Todea barbara en Blechnum 
capense. Op hierdie areas is enkele jong plante en bome van Hartogia 

capensis, Cunonia capensis, Brachylaena neriifolia en Rapanea melano- 
phleos waargeneem. 

Verder is ook in die area, begrens deur die uitlopers, op `n rotsagtige 
droë bodem naby die grense van die bos, Secamone alpinii en Cullumia 
ciliaris opgemerk. 

Verskeie verskynsels dui daarop dat die bos die vermoë besit om hom 
te handhaaf en sy area te vergroot. Of die bos deur sy uitbreiding verlore 
terrein terugwin, is nie so duidelik nie. Ten gunste van die opvatting dat 
die verlore terrein teruggewin word, kan die verspreiding van Secamone 
alpinii buitekant die bos aangevoer word. 


FLORISTIESE VERWANTSKAP 


`n Opvallende kenmerk van die woudgemeenskap is dat die tipiese 
soorte van die Kaapse flora nie daarin voorkom nie. Die soorte wat in 
die gemeenskap voorkom, kom, egter, algemeen voor in die bergklowe 
en op talus teen die berghange rondom Stellenbosch en langs die Eerste- 
rivier—selfs langs die gedeelte wat deur die dorp vloei. 

Curtisia faginea is nog net in Assegaaibos versamel. Rhus erisa, 
? Maurocenia frangularia en Halleria lucida is nog nie langs die Eerste- 
rivier versamel nie. Gymnosporia laurina en Heeria argentea is die enigste 
twee soorte wat teen die berghange weg van waterstrome en weg van 
talus aangetref word. Beide soorte word meestal by rotse gevind. 

Deur die flora van Assegaaibos te vergelyk met dié van Knysna en 
omstreke soos aangegee deur Fourcade (1941) en Phillips (1931), is vas- 
gestel dat al die soorte behalwe nege, ook in Oos-Kaapland of verder 
noordwaarts voorkom. Die nege soorte is: Podocarpus elongatus, Brabeiwm 
stellatifolsum, Heeria argentea, Cryptocarya angustifolia, ? Maurocenia 
frangularia, Metrosideros angustifolia, Hartogia capensis, Platylophus tri- 
foliatus en Royena glabra. Die eersgenoemde ses soorte kom ook nie in 
Knysna voor nie. In die woudgemeenskap in Stellenbosch kan dus `n 
Oostelike element en ‘n suidelike of westelike element onderskei word. 
Die suidelike of westelike element is `n meer xeromorfe element. 


FLORA 


In die bos is drie families van die Pteridophyta en een van die Gym- 
nospermae verteenwoordig. Net drie eensaadlobbiges is waargeneem en 
elke soort behoort tot `n afsonderlike familie. Negentien families en ses- 
en-twintig soorte van die tweesaadlobbiges is aangeteken. 

In die floristiese lys wat volg, word die lewensvorme deur hul erkende 

afkortings, die blomtyd (bl.), die maksimale blomtyd (mbl.) en die vrugtyd 
(vr.) aangedui. Die syfers dui die maande van die jaar aan. 

Om die verspreiding van die soorte in die bos en die omgewing aan 
te dui, word die volgende afkortings gebruik: 

B: berghange; 

C: langs Eersterivier en langs die stroom onderkant die bos; 

Kh: die deel van die bos rondom en by die vurk; 

Kul: \inkeruitloper van die bos. 

Kur: regteruitloper van die bos; 

T: area waar daar nie `n skerp skeiding tussen Dore une n 

en linkeruitloper van die bos is nie; a 

V: die area tussen die twee suidelike uitlopers van die bos. 

Die aantal indiwidue van `n soort uitgedruk as persentasie van die 
totale aantal indiwidue van al die soorte in Kh, d.w.s. die aanwesigheid 
of persentasie word aangedui deur aanw. 

Voorkeur is gegee aan die plantname soos gebruik deur Adamson 
en Salter (1950). 


Pteridophyta 
Gleicheniaceae : 
Gleichenia polypodioides. Vorm spore 10; kom net voor in Kul onder 
waterval, afwesig in die res van die bos. 
Osmundaceae. 
Todea barbara. Vorm spore 6—10; baie skaars, T, Kur. 
Polypodiaceae. 
Asplenium adiantum-nigrum. Vorm spore 6—10; baie skaars, op rotse 
naby water. 
Blechnum australe. Vorm spore 9—11, skaars in Kh, EA in Kur, 
kom ook voor in C. 
B. capense. Afwesig in Kh; verder dieselfde verspreiding as B. australe. 
Pellaea pteroides. Vorm spore 8—11, baie skaars in die bos, maar 
volop in C. 


Gymnospermae 
Podocarpaceae. 
Podocarpus elongatus (Geelhout). M; bl. 9—11; vr. 3—6; egalig versprei; 
volop in C; aanw. 10 persent. Die laagste takke van baie van die 
bome is liggend, veral duidelik waar te neem in Kh. 


Monocotyledoneae 
Araceae. 
Zantedeschia aethiopica. G; bl. 6—9; vr. 10—12; baie skaars in Kh; 
volop in C. 

Iridaceae. 
Aristea capitata. G. bl. 11—12; vr. 2—3; kom voor in moerasagtige 
plekke in T en V. 

Liliaceae. 
Aloe mitriformis. Ch; vetblaarplant; kom voor op die rowwe talus 
waar bome afwesig is; nie in die bos self aanwesig nie. 


Dicotyledoneae 
Anacardiaceae. 


Rhus excisa. M; bl. 3—5; vr. 4—7; baie skaars in Kh; in Kul en Kur; 
aanw. 0-8 persent. 
Heeria argentea (Kliphout). M; bl. 3—5; vr. 8—10; kom veral voor 
naby die rande van die bos; aanw. 6-0 persent; waar dit in die bos 
voorkom, is die blare groter en word minder vruggies geproduseer. 
Volop op klipperige plekke in B. 
Aquifoliaceae. 
Ilex mitis (Ilex capensis) (Waterhout). M; bl. 11—12; mbl. 12; 
vr. 2—3; spruite word gevorm 10; vorm baie vruggies; word gevind 
naby water; kom veral voor in O; aanw. 3-3 persent. 
Asclepiadaceae. 
Secamone alpinii. Ch; bl. 11—1; vr. 1—3; kom alleen voor op talus 
en rank op teen die bome. Die indiwidue in die bos het baie dikker 
lote en minder blare as dié buite die bos; blomme is net gevind aan 
plante buite die bos; skaars in Kh, maar volop rondom die bos tussen 
die klippe. 
Celastraceae. 
Gymnosporia acuminata (Sybas). M; bl. 2—5; mbl. 4; vr. 4—8; vorm 
baie vruggies; egalig versprei; skaars in C; aanw. 12 persent. 
Gymnosporia laurina (Kersboom, klipkersbos). M; bl. 6—8; vr. 9—11; 
klein struikagtige boom van 4—5 meter; skaars in die bos, afwesig 
in Kul en C, volop in B; aanw. 1-5 persent. 
? Maurocenia frangularia. N; bl. 11—12; vr. 2—3; produseer baie 
blomme; alleen in Kh en is baie skaars; nie waargeneem in die om- 
gewing van die bos nie; aanw. 0-5 persent. (Eksemplaar Heyns 47 
in STE). 
Hartogia capensis (Lepelhout). M; bl. 11—12; vr. 7—9; produseer nie 
baie blomme nie, blare varieer in grootte, die grootte word beïnvloed 
deur die woonplek; kom verspreid voor deur die hele bos, ook in 
B, C, T en V; aanw. 8:3 persent. 
Compositae. 
Brachylaena neriifolia. M; bl. 3—6; vr. 4—7; kom meestal naby 

water voor: volop in Kul, baie skaars in Kh: kom ook voor in C, 
B, Ten J. 

Cornaceae. 
Curtisia faginea (Asgaaihout). M; bl. 12—3; mbl. 2; vr. 9—12; indi- 
widue aan die rand van die bos produseer meer blomme as dié wat in 
die middel van die bos voorkom; blare van bome aan die rand van die 
bos is meer xerofities, d.w.s. kleiner en ligter en dikker; kom hoof- 
saaklik voor in Kh, baie skaars in Kul en Kur; afwesig in C sover 
bekend; aanw. 8 -0 persent. 

Cunoniaceae. 
Cunonia capensis (Rooi-els). M; bl. 3—5; mbl. 4; vr. 4—6; kom voor 
al langs die waterstrome, verder ook in T, V en C en waterryke 
plekke teen die berghang; aanw. 3-2 persent. 
Platylophus trifoliatus. M; bl. 1—3; mbl. 2; vr. 3—5; byna beperk 
tot Kur; aanw. 2-3 persent; geen doosvrugte gevind wat oopgebars 
het nie; die vrugte wat afval word deur die water vervoer en is byna 
almal in ’n verrotte toestand. 

Droseraceae. 
Drosera capensis. G; bl. 7—8; kom voor in Kul, is baie skaars en kom 
net voor in nat en skaduweeryke plekke; afwesig in Kh. 

Ebenaceae. 
Royena glabra. N; bl. 9—11; mbl. 10; baie skaars in Kh; volop in B; 
aanw. 0-5 persent. 

Flacourtiaceae. 
Kiggelaria africana (Spekboom). M; bl. 10; vr. 12—3; die blare varieer 
baie in grootte, vorm en beharing; egalig versprei, kom ook voor in C; 
aanw. 6'4 persent. 

Lauraceae. 
Cryptocarya angustifolia. M; bl. 11—1; vr. 4—5; ontwikkel min 
blomme; baie skaars; ook in C; aanw. 0-6 persent. 

Myricaceae. 
Myrica conifera. M; bl. 5—7; skaars in Kul, meer algemeen in T: 
word ook gevind in B; aanw. 1-8 persent. 

Myrsinaceae. 
Myrsine africana. N; bl. 9—11; baie skaars in Kh; ook in C. 
Rapanea melanophleos (Myrsine melanophleos) (Boekenhout). M; 
bl. 8—10; mbl. 9; vr. 1—4; plant ook vegetatief voort deur middel 
van ondergrondse knoppe op oppervlakkig geleë wortels; vruggies 
word aangeval deur ’n swam; skaars in Kur, Kul maar volop in C; 
kom ook voor in B en T; aanw. 6-0 persent. 

Myrtaceae. 
Metrosideros angustifolia. M; bl. 1—3; mbl. 3; vr. 2—4; afwesig van 

growwe talus; baie skaars in Kh; kom voor in C; aanw. 0-8 persent. 
Oleaceae. 
Olea africana (Olea verrucosa) (Olienhout). M; bl. 10—12; word veral 
gevind naby vurk; ook in C en B; aanw. 3 -2 persent. 
Oliniaceae. 
Olinia cymosa (Hardepeer). M; bl. 9—11; vr. 1—4; blomme onderhewig 
aan die aanvalle van ’n insek wat eiers lê in die vrugbeginsel; min 
vruggies word gevorm; skaars in C, maar volop in Kh; aanw. 19 persent. 
Proteaceae. 
Brabeium stellatifolium (Wilde-amandel). M; bl. 11—12; mbl. 12; 
vr. 2—3; sade baie kiemkragtig; skaars in Kh; kom net langs die 
strome voor; volop in C; aanw. 3-0 persent. 
Ranunculaceae. 
Knowltonia capensis. G; bl. 8—10; vr. 10—12; baie skaars en hoof- 
saaklik in Kh; ook in C; aanw. 0-6 persent. 
Scrophulariaceae. 
Freylinia oppositifolia. M; bl. 3—6; vr. 6—7; baie skaars in Kh; 
word ook gevind in C; aanw. 0-8 persent. 
Halleria lucida. M; bl. 8—10; vr. 9—12; skaars in Kh; word ook 
gevind in die klowe van die berge om Stellenbosch, maar is orals baie 
skaars; aanw. 0-6 persent; stambloeiend. 


ERKENNING 


Die artikel is gebaseer op navorsing wat gedoen is as vereiste vir die 
M.Sc.-graad van die Universiteit van Stellenbosch. Graag betuig ek hier- 
mee my erkentlikheid en waardering teenoor dr. P. G. Jordaan, Departe- 
ment van Plantkunde, Universiteit van Stellenbosch onder wie se leiding 
die werk gedurende 1947 en 1948 gedoen is. 

